Si Dr. Zara dagos na luminaog sa Massachusetts Institute of Technology (MIT) sa Estados Unidos, asin naggradwar sa degri nin BS Mechanical Engineering kan 1926. Pagkatapos niyang maguno an Master of Science in Engineering (Aeronautical Engineering) sa University of Michigan, siya iyo pig-onrahan bilang summa cum laude. Nagpasiring dagos si Zara sa Pransya tanganing magkua nin halangkaw na pag-aadal sa pisika sa University of Paris. Kaidtong 1930 siya naggradwar liwat bilang summa cum laude sa degri na Doktor kan Siyensya sa Pisika, kaiba an Tres Honorable, an pinakahalangkaw na onra na pigtatao sa sainda.